《题汪西颢花坞卜居图即送归武林》
清代·尚廷枫

高月弄明色，惠风扬远心。西溪水流浅，香坞春光深。

我友欲归隐，结庐在峰阴。因思饭僧后，卧看梅花林。

作者简介：江西新建人，祖籍陕西兴安，字岳师。以荫任户部主事。乾隆元年举博学鸿词，罢归。通经史诸子，在京师时，与万光泰、袁枚有“三异人”之目。诗工送别、言情诸作。有《贺莲集》。